b'\n_START_ARTICLE_\nVodna postelja\n_START_PARAGRAPH_\nVodna postelja je postelja, ki ima le\xc5\xbei\xc5\xa1\xc4\x8de napolnjeno z vodo, imenovano vodno jedro. Temperatura vode v vodnem jedru se giblje med 26 in 36\xc2\xa0\xc2\xb0C.\n_START_SECTION_\nZgradba\n_START_PARAGRAPH_\nPrvotno so imele vodne postelje trdi okvir, v katerem je bilo eno vodno jedro, zato je bilo mo\xc4\x8d \xc4\x8dutiti tresljaje oziroma valovanje ob premikanju na postelji. Kasnej\xc5\xa1e generacije vodnih postelj imajo dve lo\xc4\x8deni vodni jedri, varnostni bazen ter penasto oziroma mehko ogrodje. Moderna vodna jedra imajo v sebi posebno tkanino, ki du\xc5\xa1i energijo valovanja. Nekatere imajo pod ledvenim delom \xc5\xa1e dodatne sloje tkanine, ki omogo\xc4\x8da te\xc5\xbejim osebam \xc4\x8dim pravilnej\xc5\xa1o lego v postelji.  Vsako vodno jedro ima tudi grelec ter termostat, s katerim je mogo\xc4\x8de uravnavati temperaturo. Moderni kerami\xc4\x8dni termostati imajo komaj merljiv nivo magnetnega sevanja._NEWLINE_Vodna postelja je te\xc5\xbeka od 500 \xe2\x80\x93 600 kg. Ima posebej narejen podstavek, ki omogo\xc4\x8da enakomerno razporeditev te\xc5\xbee. Zato ni nevarnosti, da bi preobremenili tla. Vodne postelje imajo vodno jedro visoko vsaj 20\xc2\xa0cm, da se telesu lahko popolnoma prilagodi._NEWLINE_Vodno posteljo z mehkimi stranicami lahko po navadi vgradimo v vsako posteljno ogrodje. Vodno posteljo skupaj s svojim lastnim podstavkom preprosto vgradimo v posteljno ogrodje.\n_START_SECTION_\nZgodovina\n_START_PARAGRAPH_\nDr. William Hooper iz Portsmoutha je patentiral vodno posteljo leta 1883. Prvotno se je vodna postelja uporabljala v zdravstvene namene. Zaradi nezmo\xc5\xbenosti zadr\xc5\xbeevanja vode in nadzora nad temperaturo je njegov izum do\xc5\xbeivel neuspeh._NEWLINE_Vodne postelje je posodobil Charles Hall leta 1968 in odpravil pomankljivosti Hooperjeve vodne postelje.'